b'\n_START_ARTICLE_\nWaren (M\xc3\xbcritz)\n_START_PARAGRAPH_\nWaren (M\xc3\xbcritz) er en by i delstaten Mecklenburg-Vorpommern i Tyskland. Den ligger i nordenden av innsj\xc3\xb8en M\xc3\xbcritz, rundt 40\xc2\xa0km vest for Neubrandenburg._NEWLINE_Stedet blir f\xc3\xb8rste gang nevnt, som Virunum, av den greske geografen Klaudios Ptolemaios i 150 e.Kr. Den er dermed en av de f\xc3\xb8rste dokumenterte bosetningene i dagens Mecklenburg-Vorpommern. Navnet kommer trolig fra et slavisk ord for \xc2\xabsted med kr\xc3\xa5ker eller ravner\xc2\xbb, men en annen mulighet er at det henviser til den germanske stammen varinere, som p\xc3\xa5 den tiden var bosatt i omr\xc3\xa5det._NEWLINE_Middelalderbyen ble grunnlagt i 1260 av nybyggere fra Westfalen, ved siden av en borg og en slavisk landsby langs handelsruten fra Wismar til Burg Stargard.'